**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ RAJONO SAVIVALDYBĖS TARYBOS 2021 M. VASARIO 12 D. SPRENDIMO NR. 5TS-639 „DĖL 2021 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“**

**AIŠKINAMASIS RAŠTAS**

2021 m. lapkričio 15 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2021 m. vasario 12 d. sprendimo Nr. 5TS-639 „Dėl 2021 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, centrinės valdžios institucijų priimtais teisės aktais bei atsižvelgiant į biudžetinių įstaigų prašymus***.***

***Šio sprendimo projekto tikslas*** yra patikslinti 2021 m. savivaldybės biudžetą, padidinant pajamas ir asignavimus 324,1 tūkst. eurų.

**Pajamos tikslinamos dėl viršplaninių pajamų ir centrinės valdžios institucijų patikslintų ar papildomai skirtų lėšų:**

1. Nekilnojamojo turto mokesčio pajamų planas didinamas 96 tūkst. eurų, nes spalio 31 d. Valstybinės mokesčių inspekcijos pateiktais duomenimis faktiškai pajamų gauta daugiau nei planuota.
2. Pajamų už parduotą nekilnojamąjį turtą planas didinamas 76,1 tūkst. eurų, nes spalio 31 d. duomenimis faktiškai pajamų gauta daugiau nei planuota.
3. Iš Vyriausybės rezervo fondo kompensuotos savivaldybių patirtos išlaidos dėl masinio užsieniečių antplūdžio valdymo +52,5 tūkst. eurų.
4. Lietuvos Respublikos sveikatos apsaugos ministras papildomai skyrė lėšų:
	1. skiepijimo nuo COVID-19 ligos (koronaviruso infekcijos) paslaugoms kompensuoti +26,7 tūkst. Eur;
	2. asmens sveikatos priežiūros įstaigų patirtoms išlaidoms darbo užmokesčiui didinti kompensuoti +38 tūkst. eurų.
5. Lietuvos Respublikos sveikatos apsaugos ministras sumažino dotaciją Neveiksnių asmenų būklės peržiūrėjimui užtikrinti – 0,7 tūkst. eurų.
6. Lietuvos Respublikos socialinės apsaugos ir darbo ministras patikslino skirtas dotacijas:
	1. socialinėms paslaugoms finansuoti +14 tūkst. eurų;
	2. socialinei paramai mokiniams +10,4 tūkst. eurų;
	3. jaunimo teisių apsaugai +0,8 tūkst. eurų;
	4. socialinėms išmokoms ir kompensacijoms (pašalpa mirus asmeniui) +15 tūkst. eurų;
	5. savivaldybių patvirtintoms užimtumo didinimo programoms įgyvendinti – 19 tūkst. eurų.
7. Lietuvos Respublikos švietimo, kultūros ir sporto ministras:
	1. patikslino pagal mokinių skaičių rugsėjo 1 d. dotaciją ugdymo reikmėms ir sumažino ją – 5,9 tūkst. eurų;
	2. papildomai skyrė lėšų Ugdymo, maitinimo ir pavėžėjimo lėšų socialinę riziką patiriančių vaikų ikimokykliniam ugdymui užtikrinti +1,5 tūkst. eurų;
	3. papildomai skyrė konsultacijoms, skirtoms mokinių mokymosi praradimams kompensuoti +26,5 tūkst. eurų.

Dotacija Vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti mažinama pagal faktiškai skirtas lėšas – 7,8 tūkst. eurų.

**Asignavimai tikslinami** atsižvelgiant į centrinės valdžios institucijų skirtas lėšas, įvertinus Lazdijų rajono savivaldybės biudžeto 10 mėn. įvykdymą, asignavimų valdytojų įsipareigojimus ir prioritetus bei su kiekvienu priemonės vykdytoju suderintas sumas dėl asignavimų ekonomijos ar patvirtintų asignavimų trūkumo.

Detali informacija apie 2021 m. Lazdijų rajono savivaldybės biudžeto pakeitimus pateikiama aiškinamojo rašto priede (pridedama).

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė